b"\n_START_ARTICLE_\nDiane Kruger\n_START_SECTION_\nBiografija\n_START_PARAGRAPH_\nDiana Kriuger gim\xc4\x97 Vokietijos miestelyje Algermisene, netoli Hildesheimo banko darbuotojos Marijos Terez\xc4\x97s ir kompiuteri\xc5\xb3 specialisto Hanso-Heinriko Heidkr\xc3\xbcgeri\xc5\xb3 \xc5\xa1eimoje. B\xc5\xabdama vaikas, Diana K. nor\xc4\x97jo tapti balerina, tod\xc4\x97l jos t\xc4\x97vai 1987\xc2\xa0m. i\xc5\xa1siunt\xc4\x97 j\xc4\x85 studijuoti \xc4\xaf Londono Karali\xc5\xa1k\xc4\x85j\xc4\xaf baleto teatr\xc4\x85. Po dvej\xc5\xb3 met\xc5\xb3 Diana K. jau tur\xc4\x97jo ketvirt\xc4\x85 atskyr\xc4\xaf, bet baleto karjer\xc4\x85 teko baig\xc4\x97 d\xc4\x97l kojos kelio traumos ir Diana K. 1989\xc2\xa0m. gr\xc4\xaf\xc5\xbeo \xc4\xaf Vokietij\xc4\x85. B\xc5\xabdama trylikos met\xc5\xb3 i\xc5\xa1siskyr\xc4\x97 jos t\xc4\x97vai ir Diana K. su jaunesniu broliu \xc5\xa0tefanu liko gyventi pas mam\xc4\x85. Laisvu nuo mokslo mokykloje metu Diana K. teko i\xc5\xa1ne\xc5\xa1ioti pa\xc5\xa1t\xc4\x85 ir dirbti picerijoje._NEWLINE_1991\xe2\x80\x931992\xc2\xa0m. Diana K. persik\xc4\x97l\xc4\x97 \xc4\xaf Pary\xc5\xbei\xc5\xb3 ir prad\xc4\x97jo modelio karjer\xc4\x85. Ji dalyvavo ir nugal\xc4\x97jo presti\xc5\xbeiniame konkurse \xe2\x80\x9eLook of the Year\xe2\x80\x9c. Greitai ji pasira\xc5\xa1\xc4\x97 sutart\xc4\xaf su Elite agent\xc5\xabra ir prad\xc4\x97jo reklamuoti \xc4\xaf\xc5\xbeymi\xc5\xb3 firm\xc5\xb3 (\xe2\x80\x9eChristian Dior\xe2\x80\x9c, \xe2\x80\x9eYves Saint Laurent\xe2\x80\x9c, \xe2\x80\x9eJil Sander\xe2\x80\x9c, \xe2\x80\x9eDolce & Gabbana\xe2\x80\x9c, \xe2\x80\x9eArmani\xe2\x80\x9c) drabu\xc5\xbeius bei parfumerij\xc4\x85. Dianos K. nuotraukos pasirod\xc4\x97 \xe2\x80\x9eVogue\xe2\x80\x9c, \xe2\x80\x9eELLE\xe2\x80\x9c ir kt. leidini\xc5\xb3 vir\xc5\xa1eliuose.\n_START_SECTION_\nKino karjera\n_START_PARAGRAPH_\n1997\xc2\xa0m. Diana K. dalyvavo pranc\xc5\xabz\xc5\xb3 re\xc5\xbeisieriaus Luko Besono filmo Penktasis elementas atrankoje, bet d\xc4\x97l pranc\xc5\xabz\xc5\xb3 kalbos, kurios dar gerai nemok\xc4\x97jo, vaidmens negavo. Bet b\xc5\xabtent L. Besonas suvaidino did\xc5\xbeiuli vaidmen\xc4\xaf jos tolimesn\xc4\x97je, kaip aktor\xc4\x97s, karjeroje. L. Besonas patar\xc4\x97 baigti modelio karjera ir u\xc5\xbesiimti aktoriaus profesija ir pasi\xc5\xabl\xc4\x97 persikelti \xc4\xaf Pary\xc5\xbei\xc5\xb3, bei pasivadinti Diana Kriuger vietoje Heidkriuger. Pary\xc5\xbeiuje Diana K. prad\xc4\x97jo mokytis specializuotoje \xe2\x80\x9e\xc3\x89cole Florent\xe2\x80\x9c mokykloje aktoryst\xc4\x97s kursuose ir po s\xc4\x97kming\xc5\xb3 moksl\xc5\xb3 2002\xc2\xa0m. tapo geriausia kurso aukl\xc4\x97tine._NEWLINE_Aktor\xc4\x97s debiutas kine \xc4\xafvyko 2002\xc2\xa0m. Diana K. suvaidino Erikos vaidmen\xc4\xaf filme Virtuozas. filmo premjera \xc4\xafvyko 2002\xc2\xa0m. spalio 6 d. Turkijos televizijoje, paskui \xc5\xa1is filmas buvo i\xc5\xa1leistas DVD formate. Tais pa\xc4\x8diais metais Diana K. atliko epizodin\xc4\xaf, mergait\xc4\x97s pagal i\xc5\xa1kvietim\xc4\x85, vaidmen\xc4\xaf filme Nei u\xc5\xbe, nei prie\xc5\xa1, o visai atvirk\xc5\xa1\xc4\x8diai (pranc. Ni pour, ni contre (bien au contraire))._NEWLINE_Bet \xc5\xbei\xc5\xabrovai Dian\xc4\x85 K. pasteb\xc4\x97jo tik 2002\xc2\xa0m. filme Mon idole (\xe2\x80\x9eKaip pasakysi\xe2\x80\x9c), kuriame, kartu su savo vyru, filmo re\xc5\xbeisieriumi Gijomu Kane, suvaidino Klaros Brustal vaidmen\xc4\xaf. \xc5\xa0is filmas Dianos K. vyrui peln\xc4\x97 \xe2\x80\x9eC\xc3\xa9sar\xe2\x80\x9c apdovanojim\xc4\x85._NEWLINE_2003\xc2\xa0m. Dianai K. nebuvo vaisingi, bet atne\xc5\xa1\xc4\x97 pripa\xc5\xbeinim\xc4\x85 Europoje. Ji suvaidino D\xc5\xbeiulijos Vud pagrindin\xc4\xaf vaidmen\xc4\xaf veiksmo filme Mi\xc5\xa1elis Valjanas.\n_START_SECTION_\nPripa\xc5\xbeinimas\n_START_PARAGRAPH_\nPasaulin\xc4\xaf pripa\xc5\xbeinim\xc4\x85 Dianai Kriuger atne\xc5\xa1\xc4\x97 2004 metai. Tais metai ji suvaidino keturiuose filmuose. Filmuojantis pirmame amerikieti\xc5\xa1kame filme Nevaldoma aistra, kuriame atliko pagrindin\xc4\xaf Lizos vaidmen\xc4\xaf, ji pra\xc4\x97jo atrank\xc4\x85 ir \xc4\xaf Elenos vaidmen\xc4\xaf istoriniame filme Troja. \xc5\xa0iame filme kartu su Diana K. vaidino tokios kino \xc5\xbevaig\xc5\xbed\xc4\x97s: Bredas Pitas, Erikas Banas, Orlando Blumas, \xc5\xa0onas Binas ir kt._NEWLINE_\xc5\xa0is vaidmuo Dianai K. atiteko nelengvai. Jai teko kovoti su 3000 pretenden\xc4\x8di\xc5\xb3. Lemiam\xc5\xb3 faktoriumi buvo tai, kad re\xc5\xbeisierius Volfgandas Petersenas ie\xc5\xa1kojo naujo, gra\xc5\xbeaus, ne\xc5\xbeinomo veido. V. Peterseno nurodymu Dianai K. teko priaugti 7\xc2\xa0kg svorio, kad ekrane Elena atrodyt\xc5\xb3 \xe2\x80\x9eapvaliau\xe2\x80\x9c. Aktorei, kuri buvo pripratusi prie 48\xc2\xa0kg, filmavimosi aik\xc5\xa1tel\xc4\x97je teko taikyti speciali\xc4\x85 diet\xc4\x85, kad i\xc5\xa1laikyt\xc5\xb3 klasikines graiki\xc5\xa1kas formas. Paskui ji atgavo savo ankstesnes formas, bet \xc5\xa1i auka atsipirko: 2004\xc2\xa0m. i\xc5\xa1\xc4\x97j\xc4\x99s \xc4\xaf pasaulio ekranus filmas \xe2\x80\x9eTroja\xe2\x80\x9c tapo geriausi\xc5\xb3 met\xc5\xb3 filmu ir surinko apie 500 mln. JAV doleri\xc5\xb3. Po premjeros spauda Dian\xc4\x85 K. vadino Holivudo atradimu._NEWLINE_2004\xc2\xa0m. spal\xc4\xaf pasirod\xc4\x97 filmas Narco su \xc5\xbdanu Klodu van Damu, kuriame pagrindin\xc4\xaf vaidmen\xc4\xaf atliko Dianos K. vyras G. Kane. Dianai K. atiteko antraeilis, merginos dirban\xc4\x8dios naktiniame klube, vaidmuo. Paskui met\xc5\xb3 pabaigoje i\xc5\xa1\xc4\x97jo nuotyki\xc5\xb3 filmas Kodas: L.O.B.I.A.I. Diana K. suvaidino lobi\xc5\xb3 ie\xc5\xa1kotojo Ben\xc5\xbeemino Geitso (aktorius Nikolas Keid\xc5\xbeas) draug\xc4\x99 Eibigel \xc4\x8ceiz. Taip pat filme vaidino D\xc5\xbeonas Voitas, \xc5\xa0onas Binas, D\xc5\xbeastinas Barta. Filmas buvo s\xc4\x97kmingas ne tik kino teatruose, bet ir, pagal \xc5\xbei\xc5\xabrov\xc5\xb3 nuomon\xc4\x99, Dianai K. pavyko u\xc5\xbego\xc5\xbeti net pat\xc4\xaf N. Keid\xc5\xbe\xc4\x85. U\xc5\xbe \xc5\xa1\xc4\xaf vaidmen\xc4\xaf 2005\xc2\xa0m. Diana K. buvo nominuota \xe2\x80\x9eSaturno\xe2\x80\x9c premijai (angl. Saturn Award) fantastini\xc5\xb3 film\xc5\xb3 kategorijoje.\n_START_SECTION_\nTolesn\xc4\x97 karjera\n_START_PARAGRAPH_\n2005\xc2\xa0m. Diana K. suvaidino Frenki vaidmen\xc4\xaf ir buvo filmo prodiusere dramoje Frankie. Filmavimo metu Diana K. tris savaites praleido psichiatrijos ligonin\xc4\x97je, nes filme ji vienintel\xc4\x97 buvo aktor\xc4\x97, kiti\xc2\xa0\xe2\x80\x93 tikri ligonin\xc4\x97s pacientai. Bet pats s\xc4\x97kmingiausias t\xc5\xb3 met\xc5\xb3 Dianai K. darbas buvo karin\xc4\x97 drama Linksm\xc5\xb3 Kal\xc4\x97d\xc5\xb3. Filme Diana K. suvaidino daininink\xc4\x97s Anos Sorensen vaidmen\xc4\xaf, kuri Pirmo pasaulinio karo metu i\xc5\xa1siruo\xc5\xa1ia \xc4\xaf front\xc4\x85 pas vyr\xc4\x85. Filmas buvo nominuotas Oskarui ir Auksiniam gaubliui u\xc5\xbesienio film\xc5\xb3 kategorijoje. Tai buvo tre\xc4\x8dias filmas, kuriame Diana K. vaidino kartu su savo vyru._NEWLINE_2006\xc2\xa0m. kovo 18 d. \xc4\xafvyko pranc\xc5\xabz\xc5\xb3 nuotyki\xc5\xb3 filmo Les Brigades du Tigre (\xe2\x80\x9eTigr\xc5\xb3 b\xc5\xabriai\xe2\x80\x9c) premjera, pasakojantis apie \xc4\xafvykius Pary\xc5\xbeiuje XX a. prad\xc5\xbeioje. Diana K. suvaidino rus\xc5\xb3 kunigaik\xc5\xa1\xc4\x8dio \xc5\xbemon\xc4\x85 Konstancij\xc4\x85. Bet labiausiai, Dianos K. \xc5\xbeod\xc5\xbeiais, jai patiko filmuotis filme Kopijuojant Bethoven\xc4\x85 su Edu Harisu, atlikusiu Betoveno vaidmen\xc4\xaf. Diana K. atliko Anos Holc, Vienos konservatorijos student\xc4\x97s ir Betoveno asistent\xc4\x97s, vaidmen\xc4\xaf_NEWLINE_2007\xc2\xa0m. gegu\xc5\xbe\xc4\x97s 16\xe2\x80\x9327 d. Diana Kriuger ved\xc4\x97 60-\xc4\x85j\xc4\xaf Kan\xc5\xb3 kino festival\xc4\xaf._NEWLINE_Aktore periodi\xc5\xa1kai dalyvavo drabu\xc5\xbei\xc5\xb3 demonstracijose, bei pasirodydavo \xc4\xaf\xc5\xbeymi\xc5\xb3 \xc5\xbeurnal\xc5\xb3 vir\xc5\xa1eliuose. 2007\xc2\xa0m. gruod\xc4\xaf jos nuotrauka puikavosi \xc5\xbeurnalo Cosmopolitan vir\xc5\xa1elyje._NEWLINE_Reik\xc5\xa1mingiausias 2007\xc2\xa0m. Dianos K. vaidmuo buvo filmo \xe2\x80\x9eKodas L.O.B.I.A.I.\xe2\x80\x9c t\xc4\x99sinyje Kodas L.O.B.I.A.I.: Paslap\xc4\x8di\xc5\xb3 knyga. Be \xc5\xa1io filmo 2007\xc2\xa0m. \xc4\xafvyko dar trys pasaulin\xc4\x97s premjeros: Mirijanos vaidmuo nuotyki\xc5\xb3 filme The Hunting Party, Glorijos Gregori vaidmuo Nelsono Mandelos atsiminim\xc5\xb3 ekranizacijoje Sudie, Bafana._NEWLINE_2007\xc2\xa0m. gegu\xc5\xbe\xc4\x97s 27 d. Kan\xc5\xb3 kino festivalio u\xc5\xbedarymo proga ne konkursin\xc4\x97je programoje buvo parodytas kanadie\xc4\x8di\xc5\xb3 re\xc5\xbeisieriaus Denio Arkano filmas L' \xc3\x82ge des t\xc3\xa9n\xc3\xa8bres (\xe2\x80\x9eTamsos Dienos\xe2\x80\x9c), kuriame Diana K. suvaidino Veronikos Star vaidmen\xc4\xaf._NEWLINE_2008\xc2\xa0m. gruod\xc5\xbeio 3 d. \xc4\xafvyko filmo Pour elle premjera, o 2009\xc2\xa0m. fantastinio filmo Ponas Niekas premjera. Filmo veiksmas vyksta netolimoje ateityje, kur Diana K. atliko Anos vaidmen\xc4\xaf. Taip pat filme vaidina Rizas Aifensas, D\xc5\xbearedas Leto, Sara Poli ir kt.\n_START_SECTION_\n\xc5\xa0eima\n_START_PARAGRAPH_\n2001\xc2\xa0m. rugs\xc4\x97jo 1 d. Diana Kriuger i\xc5\xa1tek\xc4\x97jo u\xc5\xbe pranc\xc5\xabz\xc5\xb3 aktoriaus ir re\xc5\xbeisieriaus Gijomo Kane. Susipa\xc5\xbeino jie draugi\xc5\xa1kame vakar\xc4\x97lyje Pary\xc5\xbeiaus klube. Bet po penkeri\xc5\xb3 met\xc5\xb3 bendro gyvenimo met\xc5\xb3, 2006\xc2\xa0m. pora i\xc5\xa1siskyr\xc4\x97. Nuo 2006\xc2\xa0m. bir\xc5\xbeelio Diana K. susitikin\xc4\x97ja su kanadie\xc4\x8di\xc5\xb3 aktoriumi D\xc5\xbee\xc5\xa1ua D\xc5\xbeeksonu."